Príloha č. 2 Zmluvy

**OPIS PROJEKTU**

**Všeobecné identifikačné údaje**

Komponent: Komponent 6: Dostupnosť, rozvoj a kvalita inkluzívneho vzdelávania na

všetkých stupňoch

Reforma/investícia: Reforma 1: Zabezpečenie podmienok na implementáciu povinného predprimárneho vzdelávania pre deti od 5 rokov a zavedenie právneho nároku na miesto v materskej škole alebo u iných poskytovateľov predprimárneho vzdelávania od 3 rokov

Názov projektu: ..................................................................................................................

Názov vykonávateľa: Ministerstvo školstva, vedy, výskumu a športu Slovenskej republiky

Adresa vykonávateľa: Stromová 1, 813 30 Bratislava

Názov prijímateľa: ......................................................................................................................

Adresa prijímateľa: ......................................................................................................................

(ďalej len „regionálny partner“)

Kontaktné osoby prijímateľa

1. ............................................
2. ............................................

Trvanie projektu: ..................................................

**Cieľ Projektu**

Cieľom je podpora a poskytovanie služieb ranej starostlivosti v marginalizovaných rómskych komunitách (ďalej „MRK“) a v prostredí generačnej chudoby. Odstránenie existujúcich bariér a včasná stimulácia dieťaťa v ranom veku pomôžu **k zvýšeniu podielu detí z MRK a z prostredia generačnej chudoby zúčastňovať sa na predprimárnom vzdelávaní.** Zníži sa tak podiel žiakov, ktorí nedosahujú ani základnú úroveň zručností, zníži sa socioekonomický vplyv na vzdelávacie výsledky žiakov a podporí sa rovný prístup vo výchove a vzdelávaní.

Obdobie prvých troch až šiestich rokov života dieťaťa je z hľadiska rozvoja jeho emocionálnych, mentálnych a psychomotorických schopností a jeho úspešnej socializácie kritické. Rizikové faktory spôsobené sociálnym znevýhodnením rodiny môžu mať negatívne dopady na vývin dieťaťa už počas tehotenstva matky, v ranom aj neskoršom veku. Môžu negatívne ovplyvniť výsledky dieťaťa počas školskej dochádzky, samotný proces a schopnosť učiť sa, získavať a osvojovať si nové poznatky, nadobúdať nové zručnosti počas povinnej školskej dochádzky a v konečnom dôsledku aj pri uplatnení sa v budúcom živote. **Prácou s deťmi v ranom veku, ich rodičmi a tehotnými ženami je možné deti lepšie pripraviť na vstup do formálneho predprimárneho vzdelávania, čím výzva priamo napomáha naplneniu cieľov Reformy 1/K6**. Projekt napomôže nastaviť služby ranej starostlivosti v prostredí MRK a generačnej chudoby udržateľným spôsobom a tým prispieť k prelomeniu generačnej reprodukcie chudoby a **odstráneniu bariér prekážajúcich začleneniu detí z týchto prostredí do hlavného vzdelávacieho prúdu** a tým uľahčiť aj ich začlenenie na trh práce a do spoločnosti ako takej.

Dôraz je kladený na zapojenie žien priamo z komunity ovládajúcich jej jazyk a miestne podmienky, ktoré absolvujú kvalitné školenie a mentoring. Podpora služieb ranej starostlivosti zároveň posilní rovnosť žien a mužov v MRK, a to rozvojom čitateľskej gramotnosti a rodičovských zručností matiek, ktorým sa tým zvýši sebavedomie a odhodlanie uplatniť sa na trhu práce po rodičovskej dovolenke.

**Financovanie Projektu**

Projekt bude financovaný z prostriedkov mechanizmu Plánu obnovy a odolnosti (POO) SR systémom zálohových platieb v zmysle Prílohy č. 3 Zmluvy: Finančné riadenie a monitorovanie projektu. Pri realizácii finančných transakcií sa budú dodržiavať procesy ustanovené Systémom implementácie POO[[1]](#footnote-2), časť Finančné riadenie systémom zálohových platieb v zmysle Prílohy č. 3 Zmluvy.

Prijímateľ vo svojom účtovníctve zabezpečí samostatné nákladové stredisko / samostatnú analytickú evidenciu príjmov a výdavkov spojených s prostriedkami mechanizmu v členení z hľadiska potrieb rozpočtového a finančného riadenia účtovnej jednotky. Prijímateľ bude môcť čerpať prostriedky mechanizmu po nadobudnutí účinnosti zmluvy. Zmluva nadobúda účinnosť kalendárnym dňom nasledujúcim po kalendárnom dni jej prvého zverejnenia v Centrálnom registri zmlúv. Žiadateľ bude mať povinnosť uchovať a archivovať všetky podporné dokumenty v súlade so zákonom č. 395/2002 o archívoch a registratúrach a o doplnení niektorých zákonov v znení neskorších predpisov, pre potreby kontrol a auditov po dobu do 30. 06. 2031, resp. počas obdobia 5 rokov od uskutočnenia poslednej platby finančnej podpory zo strany EK, podľa toho, ktorá skutočnosť nastane neskôr.

**AKTIVITY PROJEKTU**

Aktivity Projektu tvoria súhrn úloh asistentov ranej starostlivosti, mentorov a supervízorov a sú zároveň ich povinnými aktivitami, ktoré budú vykonávať.

DOPLNÍ PRIJÍMATEĽ

* podporené aktivity,
* podporený počet asistentov,
* časový harmonogram, a
* rozpočet projektu.

1. <https://www.planobnovy.sk/site/assets/files/1236/sipoo.pdf> [↑](#footnote-ref-2)